text: Børn fejrede 100 års fødselsdag
  31 august 2012 kl. 16.04
  Billedhuggeren Robert Jacobsen ville idag være fyldt 100 år. 170 skolebørn fejrede ham.
  Vejret viste sig fra sin bedste side, da 170 skolebørn fejrede billedhuggeren Robert Jacobsen 100 års dag med skulpturjagt. 
  Den foregik i skulpturparken i Tørskind ved Egtved, som er fyldt med skulpturer udført af Robert Jacobsen.
  Og de enorme landskabsskulpturer er da til at få øje på og gør et vist indtryk - både hos voksne, men også hos børnene. 
  I sin samtid, især tidligt i karrieren, blev Robert Jacobsen kaldt skrotkunstner, fordi han arbejdede i jern, nyt og gammelt, som godt kunne ligne metalaffald.
  